Ivan Tuttle was as jongmens gelowig. Ná skool het hy egter in dwelms en ’n losbandige leefstyl betrokke geraak. Sy getuienis van hoe sy lewe verander het, het my opnuut laat besef dat daar werklik krag in ons as ouers se gebede vir ons kinders lê.
Bid jy reeds vir ’n geruime tyd vir ’n spesifieke deurbraak sonder dat jy dit beleef? Luister dan gerus na die storie getiteld, Die Klippie van Sukses:
’n Paar weke gelede was die Greenside-gemeenskap in Johannesburg in rep en roer oor ’n hadida voël wat met ’n pyl deur sy liggaam rondgevlieg het. Iemand se mislukte poging om die voël dood te skiet, het die pyl sowat 1cm diep in sy liggaam agtergelaat. Dit het ’n groep vrywilligers vyf dae lank geneem om die hadida eindelik te vang om die pyl te verwyder.
Vroeër die week het Ford aangekondig dat al sy passasiersmotors vir die Europese mark teen 2030 deur elektrisiteit aangedryf sal word. Sy aanleg in Keulen word teen $1 miljard hiervoor ingerig.
Twee tragedies kort ná mekaar het Stefan Lessing op ’n punt gebring waar hy sy lewe wou beëindig. Hy was gebroke. Hiér het hy egter God se genade, liefde en troos ervaar.